யூக்சனைட்டு

யூக்சனைட்டு (Euxenite) என்பது  (Y,Ca,Ce,U,Th)(Nb,Ta,Ti)2O6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். யூக்சனைட்டு-(Y) என்ற பெயராலும் அறியப்படுகிறது. உலோகப் பளபளப்புடன் கூடிய பழுப்பும்  கருப்பு நிறமும் கலந்த கனிமமாகும்.

பன்னாட்டு கனிமவியல் சங்கம் யூக்சனைட்டு கனிமத்தை Eux என்ற குறியீட்டால் அடையாளப்படுத்துகிறது.

வேதியியல்
யூக்சனைட்டு கனிமத்தில் கால்சியம், நையோபியம், தாண்டலம், சீரியம், தைட்டானியம், இட்ரியம், யுரேனியம் மற்றும் தோரியம் ஆகிய தனிமங்களுடன் வேறு சில உலோகங்களும் உள்ளன. கதிர்வீச்சு சேதம் காரணமாக யூக்சனைட்டு கனிமம் பொதுவாக பகுதியளவு உருவமற்றதாக இருக்கும்.

யூக்சனைட்டு கனிமம் தைட்டானியம்  நிறைந்த பாலிகிரேசு-(Y) உடன் (Y,Ca,Ce,U,Th)(Ti,Nb,Ta) என்ற மூலக்கூற்று வாய்ப்பாட்டைக் கொண்ட ஒரு தொடர்ச்சியான தொடரை உருவாக்குகிறது.

கண்டுபிடிப்பு
முதன்முதலில் யூக்சனைட்டு கனிமம் 1870 ஆம் ஆண்டு கண்டுபிடிக்கப்பட்டு விவரிக்கப்பட்டது.  அந்நியர்களிடம் விருந்தோம்பல் அல்லது நட்பு என்பதைக் குறிக்கும் கிரேக்க மொழிச் சொல்லில் இருந்து  யூக்சனைட்டு எனப் பெயரிடப்பட்டது. கனிமத்தில் உள்ள பல அரிய ஒன்றாக இணைந்திருப்பதை இப்பெயல் சுட்டிக் காட்டுகிறது.

தோற்றம்
கிராணைட்டு தீப்பாறைகள் மற்றும் தேய்வுப்படிவு கருப்பு மணலில் யூக்சனைட்டு காணப்படுகிறது.

உலகளவில் பல இடங்களில் இக்கனிமம் காணப்படுகிறது, குறிப்பாக நோர்வே நாட்டில் இக்கனிமம் கிடைக்கிறது. உருசியாவின்  உரால் மலைகள்; சுவீடன்; மினாசு செராய்சு, பிரேசில்; அம்பாங்கபே, மடகாசுகர்; ஒன்றாரியோ, கனடா மற்றும் அரிசோனா, வயோமிங்கு மற்றும் அமெரிக்காவில் கொலராடோ ஆகிய இடங்களிலும் யூக்சனைட்டு கிடைக்கிறது.http://www.galleries.com/minerals/oxides/euxenite/euxenite.htm Mineral Galleries

பயன்கள்
யூக்சனைட்டு கனிமம் அதில் உள்ள அருமண் தனிமங்களின் தாதுவாகப் பயன்படுத்தப்படுகிறது. நகைத் தொழிலிலும் அரிய பெரிய படிகங்கள் பயன்படுத்தப்பட்டுள்ளன.

மேற்கோள்கள்

பகுப்பு:கால்சியம் கனிமங்கள்
பகுப்பு:தோரியம் கனிமங்கள்
பகுப்பு:யுரேனியம் கனிமங்கள்
பகுப்பு:இலந்தனைடு கனிமங்கள்
பகுப்பு:நையோபியம் கனிமங்கள்
பகுப்பு:தாண்டலம் கனிமங்கள்
பகுப்பு:தைட்டானியம் கனிமங்கள்
பகுப்பு:இட்ரியம் கனிமங்கள்
பகுப்பு:சீரியம் கனிமங்கள்
பகுப்பு:ஆக்சைடு கனிமங்கள்
பகுப்பு:நேர்ச்சாய்சதுரக் கனிமங்கள்